Les Organizaciones sindicales SUATEA y SINTTA resolvieron convocar a la FUELGA a tol profesoráu interino d’Asturies el próximu 14 d’abril de 2021:
#000006
Pol aplazamientu de los procesos selectivos d’Educación convocaos pa los Cuerpos de profesoráu d’Enseñanza Secundaria, profesoráu Técnicu de Formación Profesional y profesoráu d’Escueles Oficiales d’Idiomes, el próximu mes de xunu de 2021 n’Asturies.Pola negociación d’un nuevu Alcuerdu d’Interinidá que garantice una mayor estabilidá.
#000007
Porque si daqué caracteriza al momentu actual ye la imprevisibilidá de les situaciones que puedan xenerase nos próximos meses por cuenta de la evolución de la pandemia y siguir alantre col desenvolvimientu de los procesos selectivos 2021 nel ámbitu docente ye fanfarroniar d’una normalidá a la que-y falta muncho pa ser real. Forzar la so celebración pue ser una temeridá. Caltener estos procesos selectivos, col riesgu de que finalmente puean llegar a suspendese por cuenta un escenariu negativu, supondría que tol tiempu y esfuerzu emplegáu na so preparación cayeríen en sucu baxeru.
#000010
Amás, hai esmolición porque’l procesu de vacunación del personal docente, que se ta llevando a cabu n’Asturies dende últimos de marzu, podría acarretar serios entueyos pa les persones aspirantes y miembros de tribunales, pues va coincidir en munchos casos la inoculación de la segunda dosis de la vacuna cola fecha d’empiezu o desenvolvimientu de los procesos selectivos.
#000011
Consideramos imprescindible la negociación d’un nuevu Alcuerdu de profesoráu internino que dea estabilidá al colectivu. L’Alcuerdu en vigor n’Asturies foi robláu por ANPE y UXT en 2014 y, a les clares, supón una discriminación evidente pal profesoráu interino asturiano en comparanza coles de Comunidaes de la nuesa redolada. Llueñe d’apostar por dar una cierta estabilidá al colectivu interino valorando preferentemente la esperiencia docente (asina ye n’Andalucía, País vascu, Valencia, Galicia, Cataluña y Baleares, Cantabria), apostaron por establecer otros criterios, sobrevalorando la nota llograda nos procesos selectivos, lo que supón la renovación de llistes tres les oposiciones y la continua rotación nel empléu.
#000013
Per otra parte, l’espíritu del Alcuerdu en vigor, en base a les últimes sentencies, afaise cada vez menos a los fundamentos del derechu español y européu y, amás, allóñase sustancialmente de los últimos informes publicaos por persones prestixoses del mundu de la xudicatura. L’índiz de temporalidá nes Alministraciones Públiques ye un grave problema que vien de llueñe y rique una intervención urxente. Les Alministraciones Públiques emplegaron la fórmula de contratar a personal interino, non pa resolver cuestiones temporales, puntuales y urxentes, como dexa la normativa, sinón pa cubrir puestos y vacantes permanentes y estructurales.
#000014
Ensin dulda, l’actual Alcuerdu d’interinidá n’Asturies nun s’afai nin de llueñe a les pretensiones de la Directiva europea y les sentencies del TXUE pues, tres los procesos selectivos, pue asoceder que munches persones que tuvieron trabayando n’abusu de temporalidá mientres años o décades puen perder el so empléu.
#000015
Por too ello, consideramos absolutamente imprescindible ESTABILIZAR al profesoráu interino qu’anguaño ta trabayando n’abusu de contratación temporal y a tolo que quedó nel camín dempués d’años trabayando pa l’Alministración educativa. Y, per otru llau, ye necesario axustar un nuevu Alcuerdu que s’axuste a les pretensiones del derechu européu y la so supremacía, y que nun suponga’l despidu del profesoráu interino nel presente y nel futuru.
#000016
Uviéu 7 d’abril de 2021
#000017
Dos meses dempués de la fuelga, recibiónos la Conseyera Educación
#000021
- Descarga para redes en castellano
#000029